Tisztelt Képviselők!

Az elmúlt 3 évben segítségnyújtásunk során sikerült a családokat közelebbről megismerni.

Tapasztalataink szerint **a legtöbb családban vagy csak agyonhasznált, vagy pedig csak a hagyományos játékok találhatók meg (autó, baba), a legrosszabb esetben pedig nincsen játék, és a szülők nem játszanak a gyermekekkel**, így a gyermekek nem sajátítják el az önálló és csoportos játék különböző formáit.

**CÉLUNK,** hogy minden gyerek tudjon játszani - olyan játékokkal, amelyekkel esetleg a megszokott környezetében nem lenne lehetősége. Ezért egy olyan **játéksarkot szeretnénk kialakítani, ahol a gyerekek elsősorban fejlesztő játékokkal tudnak játszani velünk együtt, illetve a segítségünkkel**, hogy azáltal fejlődjön a gyermekek mozgás-koordinációja, beszédkészsége, társas viselkedése, stb. Későbbiekben ezeket az eszközöket használhatják azok a gyermekek is akiknek speciális tornát, fejlesztést javasoltak.

Fő célunk természetesen az, hogy a gyermekek jól érezzék magukat, és átérezzék az önfeledett játék örömét.

Ehhez az egyes életkori és nemi sajátosságoknak megfelelő, biztonságos, tartós és esztétikus **JÁTÉKÁLLOMÁNYRA** van szükségünk. **Ezek jó része már birtokunkban van**, pl. babaszőnyeg és babajátékok, jelmezek, építőkockák, favasút, társasok, Lego, célba dobó kosár, babaház, babakonyha és felszerelés, babák, autók, kirakók, stb. Azonban még néhány játékot szeretnénk beszerezni, pl. trambulin, fajátékok. Ezeket a későbbiekben **tárgyi vagy pénzbeli adományokból kívánjuk fedezni.**

A játéksarok létrehozásához **BERENDEZÉSI ESZKÖZÖKRE** van még **szükségünk pl: asztal, székek nagy, színes tároló dobozokra, egy műfű jellegű, könnyen szállítható szőnyegre, egy mászó alagútra.**

Kezdetben a **HELYI RENDEZVÉNYEKEN** kívánunk részt venni, későbbiekben a játék eszköztár bővülésével esetleg egy erre a célra kialakított helységben havi rendszerességgel szeretnénk lehetőséget biztosítani a játékhoz .

A játékkal párhuzamosan igény szerint **KÉZMŰVES FOGLALKOZÁST** tartanánk a gyerekek részére, ahogy ezt a falunk különböző programjain tettük. Tapasztalatunk szerint ezekben nagyon szívesen részt vesznek a gyerekek, és örömmel, büszkén viszik haza kis alkotásaikat. És amíg a nagyobb gyerekek alkotnak, a kicsik néhány tagunk segítségével a játéksarokban tölthetik az időt. Ezekhez a **szükséges eszközöket** (papír, olló, ragasztó, festékek, decoupage-lakk, csillámpor, üvegek, karton, só-liszt-gyurma, gyöngy, stb.) **általában otthonról visszük**.

Az egész programban természetesen **EGYÜTT KÍVÁNUNK MŰKÖDNI** falunk rendezvényeit szervező, segítő más **civil szervezetekkel és csoportokkal, a Kölcsey Művelődési Központ**tal és nem utolsósorban **Délegyháza Község Önkormányzatával.**

Tervezett játékok (a teljesség igénye nélkül):





Délegyháza, 2016. júnuis.07.

|  |  |
| --- | --- |
|  | Dinnyérné Medve Henrietta Elnök  Délegyházi Segítő Anyukák Civil Szervezet |